stanford-oval/wikipedia huggingface dataset:
Aspartaami
Metabolia

Elimistössä aspartaami hajoaa asparagiinihapoksi, fenyylialaniiniksi ja metanoliksi. Metanoli puolestaan hapettuu myrkyllisiksi formaldehydiksi ja muurahaishapoksi. Metanolin ja formaldehydin hajoamissykli on elimistössä hyvin nopea, eikä niitä pääse kerääntymään elimistöön. Muurahaishappo hajoaa hitaammin, ja sen on teoriassa mahdollista kerääntyä elimistöön. Japanilaisen aspartaamivalmistaja Ajinomoton rahoittaman Bernadine Magnussonin toimittaman tutkimuskatsauksen mukaan aspartaamista saatavat asparagiinihappo-, fenyylialaniini- ja metanolimäärät ovat kuitenkin olemattomia verrattuna muusta ravinnosta saataviin määriin.
Asparagiinihappo on korkeina pitoisuuksina neurotoksinen samalla tavoin kuin L-glutamaatti, ja voi siis aiheuttaa hermosolujen kuolemisen ylikiihottamalla niitä.
Aspartaamin terveysvaikutukset

YK:n maatalousjärjestö on edustanut vuodesta alkaen 1981 sitä näkökantaa, että aspartaami on turvallista normaalissa määrin nautittuna. Turvallinen saanti ylittyy maatalousjärjestön mukaan vasta, jos 60-kiloinen ihminen nauttii aspartaamilla makeutettua juomaa sen aspartaamipitoisuudesta riippuen yli 12–36 tölkkiä päivässä.
Suomen elintarviketurvallisuusvirasto Evira on todennut, että Euroopan elintarviketurvallisuusviranomainen EFSA on tullut arvioissaan joka kerta siihen tulokseen, ettei aspartaamin hyväksyttävä päiväsaanti sisällä terveysriskejä muille kuin fenyyliketonuriaa sairastaville. Aspartaamin hyväksyttävä päivänsaanti (ADI) on 40 milligrammaa painokiloa kohden. Myös Euroopan unionin vastaava viranomainen EFSA ja Yhdysvaltain FDA ovat pitäneet aspartaamia käytännössä turvallisena.lähde?
Aspartaamin terveysvaikutukset > Turvallisuutta puoltavat tutkimukset

Vuonna 2006 Yhdysvaltain syöpäinstituutti teki haastattelututkimuksen, jossa tutkittiin 340 045 miestä ja 226 945 naista iältään 50–69 vuotta, ja päätyi johtopäätöksen, ettei aspartaamin käytöllä ja syöpien välillä ole yhteyttä.
Japanilaisen aspartaamivalmistaja Ajinomoton rahoittamassa Bernadine Magnusonin katsausartikkelissa vuodelta 2007 tarkasteltiin aspartaamin ja syövän yhteydestä julkaistuja tutkimuksia, eikä aspartaamin karsinogeenisuudesta löytynyt todisteita. Magnusonin mukaan myöskään epidemiologisissa tutkimuksissa ei ole havaittu aspartaamin yhteyttä mihinkään syöpään. Vaikka suuri kerta-annos aspartaamia saattaa vaikuttaa joihinkin biokemiallisiin parametreihin, esimerkiksi aivojen välittäjäaineiden pitoisuuksiin, katsauksen sisältämien tutkimusten valossa ravinnosta saatavalla aspartaamilla ei ole vaikutusta hermoston toimintaan. Italialainen Ramazzini-instituutti on kuitenkin kritisoinut aspartaamitutkimusta siitä, että koe-eläiminä toimineet rotat on tapettu niissä liian aikaisin. Aspartaamin syöpävaikutus tulee esiin vasta elämän viimeisellä kolmanneksella, mutta koerotat tapetaan jo kahden vuoden iässä
Aspartaamin terveysvaikutukset > Vaarallisuutta puoltavat tutkimukset

Vuonna 1993 aloitettiin kaksoissokkotutkimus, jossa selvitettiin, onko aspartaamin käyttö 30 mg/painokilo-päiväannoksella turvallista myös masennuspotilailla. Tutkimus jouduttiin keskeyttämään ennenaikaisesti, kun havaittiin, että aspartaamin käyttö aiheutti masennuspotilaille paljon voimakkaita oireita.
European Journal of Clinical Nutritionissa vuonna 2008 julkaistu artikkeli aspartaamin ja sen hajoamistuotteiden aineenvaihduntateistä toteaa, että aspartaamin käyttö suurilla annoksilla saattaa liittyä joidenkin psykiatristen sairauksien syntyyn, ja suosittelee asian selvittämiseksi perinpohjaisia jatkotutkimuksia. Eräiden tutkimustulosten mukaan aspartaami voi aiheuttaa herkille yksilöille päänsärkyä tai migreeniä.
Aspartaamin terveysvaikutukset > Vaarallisuutta puoltavat tutkimukset > Syöpävaarallisuus

Vuonna 2005 italialainen Ramazzini-instituutin tutkijaryhmä havaitsi aspartaamin ja eri syöpäsairauksien yhteyden rotilla annoksilla, jotka ovat lähellä ADI-arvoa. Euroopan elintarviketurvallisuusvirasto EFSA:n mukaan kyseinen tutkimus ei kuitenkaan antanut perusteita  ADI-suositusten muuttamiseen tai aspartaamin turvallisuuden laajempaan uudelleenarvioimiseen.
Britannian hallituksen neuvoa antava komitea arvosteli Ramazzinin tutkimusta siitä, että rottien annettiin elää tavallista pidempään, jolloin on epävarmaa, mihin ne kuolivat. Syöpään sairastuneista rotista otettiin kuitenkin syöpänäytteet. Neuvoa antava komitea arvosteli myös sitä, että 9 000 syöpänäytteestä vain 70 annettiin ulkopuolisten tutkijoiden tarkasteltaviksi. Ramazzini-instituutin mukaan moni muukin syöpävaarallinen aine olisi jäänyt löytymättä, jos kokeiden rotat olisi tapettu jo kahden vuoden kuluttua, kuten toimittiin aiemmissa aspartaamikokeissa.
Ramazzini-instituutti sai vuonna 2007 jälleen tulokseksi, että aspartaami lisää rottien syöpiä annoksilla, jotka ovat lähellä ADI-arvoa. Aspartaamin syöpävaikutus tuli selvästi esiin elämän viimeisellä kolmanneksella.
Vuonna 2010 Ramazzi-instituutin tutkijaryhmä Morando Soffrittin johdolla havaitsi, että jatkuva aspartaamin nauttiminen ravinnossa aiheutti keuhko- ja maksasyöpää uros- ja naarasrotille sekä uroshiirille mutta ei naarashiirille. Syövän määrän lisääntyminen vaati kuitenkin päiväannoksen, joka vastasi 2 ja 4 grammaa/painokilo eli turvarajan 50–100-kertaisen ylityksen. Aspartaamin vaarallisuus korostuu, jos altistuminen alkaa jo sikiövaiheessa.
Vuoden 2023 kesällä WHO lisäsi aspartaamin mahdollisesti syöpävaarallisten aineiden listaansa. Päivittäistä käyttösuositusta ei kuitenkaan nähty tarpeen muuttaa, koska tutkimusnäyttö aineen vaarallisuuden puolesta oli niin vähäistä.
Aiheesta muualla

Wikimedia Commonsissa on kuvia tai muita tiedostoja aiheesta .
Aspartaami – Ruokavirasto
Aiheesta muualla > Tietokannat

PubChem: Aspartame (englanniksi)
DrugBank: Aspartame (englanniksi)
Human Metabolome Database: Aspartame (englanniksi)
Aiheesta muualla > Kriittisesti suhtautuvat sivut

Dorway.com, aspartaamin vastustajien sivusto (englanniksi)
Aspartaamiin kielteisesti suhtautuvan Holisticmed.com -sivuston aspartaamisivut (englanniksi)
HMS Adamant (A164)

| HMS Adamant |
| --- | --- |
 HMS Adamant

Aluksen vaiheet
Rakentaja:  Harland and Wolff, Belfast
Kölinlasku:  18. toukokuuta 1939
Laskettu vesille:  30. marraskuuta 1940
Palveluskäyttöön:  28. helmikuuta 1942
Loppuvaihe:  romutettu 1970
Tekniset tiedot
Uppouma:  12 700 t (tyhjä) 16 785 t (kuormattu)
Pituus:  200,5 m (kokonaispituus)
Leveys:  21,5 m
Syväys:  5,5 m
Koneteho:  8 000 shp
Nopeus:  17 solmua
Miehistöä:  127
Aseistus
Aseistus:  8 × 4,5″ tykkiä 16 × QF 2 naulan ilmatorjuntatykkiä 8 × 20 mm ilmatorjuntatykkiä 2 × Vickers .50″ Mk III -ilmatorjuntakonekivääriä
HMS Adamant (viirinumerot F64 ja A164) oli Britannian kuninkaallisen laivaston sukellusveneiden emälaiva.
Valmistus

Alus tilattiin 1. maaliskuuta 1939 Belfastista Harland and Wolffilta, missä köli laskettiin 18. toukokuuta 1939 telakkanumerolla 1023. Alus laskettiin vesille 30. marraskuuta 1940 ja valmistui 28. helmikuuta 1942.
Alus kykeni huoltamaan saman aikaisesti yhdeksää sukellusvenettä ja majoittamaan näiden veneiden miehistöt.
Palvelus

Palvelukseenotettaessa alus liitettiin emälaivaksi Colomboon Itäisen laivaston 4. sukellusvenelaivueeseen, johon kuului yhdeksän T-luokan sukellusvenettä sekä HMS Rorqual. Alus oli tehtävässä huhtikuusta 1943, kunnes se siirtyi huhtikuussa 1945 laivueen kanssa Fremantleen Australiaan.
Vuonna 1950 alus palasi Britanniaan, jossa se oli vuoteen 1954 Portsmouthissa reservilaivaston komentajan lippulaivana. Tehtävässä ollessaan alus osallistui 1953 kuningatar Elisabet II:n kruunajaisten yhteydessä pidettyyn laivastokatselmukseen.
Lokakuussa 1954 alus siirrettiin 3. sukellusvenelaivueen emälaivaksi Rothesaynlahdelle, kunnes se siirrettiin lokakuussa 1957 Faslaneen. Alus oli Faslanessa vuoteen 1962. Vuoden 1964 alussa alus siirrettiin 2. sukellusvenelaivueen emälaivaksi Devonportiin. Maaliskuussa 1966 alus sijoitettiin poistolistalle ja saapui syyskuussa 1970 Inverkeithingiin romutettavaksi.
Annikki Piukka

Annikki Piukka (oik. Edla Paajanen, 4. elokuuta 1889 Parikkala – 18. helmikuuta 1958 Imatra) oli suomalainen kirjailija.
Teoksia

Itsenäinen nainen : romaani. WSOY 1930
Sammunut sädekehä : romaani. Tekijä, Helsinki 1931
Vaimon pää : kolminäytöksinen huvinäytelmä. Seuranäytelmiä 330. Karisto 1932
Vuoropuheluja : Kunnia-asia : 1-näytöksinen lastennäytelmä, kirj. Annikki Piukka; Työnjako perheissä, kirj. I. Salmela. Marttaliiton kirjasia n:o 4. Marttaliitto, Helsinki 1934
Suomennoksia

Nils A. Amneus : Johtaako elämäänne sattuma vai oikeus. Suomen Covina - Teosofinen seura, Helsinki 1949
G. De Purucker : Elämisen taidon kultaiset ohjeet. G. de Puruckerin ystävät, Helsinki 1956, 2. painos  Point Loma Publications, San Diego - Helsinki 1978
Jukka Kohonen

Jukka Olavi Kohonen on KHL-seura Jokerien entinen toimitusjohtaja. Hän aloitti työssään maaliskuussa 2014. Kesäkuussa 2019 Kohonen jätti Jokerien toimitusjohtajan tehtävät.
Kohonen

Kohonen on suomalainen sukunimi. Tunnettuja Kohosia:
Aapo Kohonen (1864–1930), päätoimittaja ja kouluneuvos
Armas Kohonen (1891–1918), jääkäriluutnantti, Aapo Kohosen poika
Hanna Kohonen (o.s. Rönkkö, 1885–1944), sosialidemokraattien kansanedustaja, Jalo Kohosen puoliso
Jalo Kohonen (1884–1934), toimittaja, Suomen kansanvaltuuskunnan raha-asiainvaltuutettu
Jukka Kohonen, jääkiekkovaikuttaja, Jokerien ent. toimitusjohtaja
Jukka Kohonen (s. 1971), matemaatikko ja yliopistonlehtori, Teuvo Kohosen poika
Jussi Kohonen (1929–2018), elokuvien maahantuoja
Laila Kohonen (1934–2022), lastenkirjailija
Matti Kohonen (s. 1994), jalkapalloilija
Mika Kohonen (s. 1977), salibandyn pelaaja
Mikko Kohonen (1892–1958), jääkärikapteeni
Mikko Kohonen (s. 1979), salibandyn pelaaja
Onni Kohonen (1897–1945), jääkärimajuri
Paavo Kohonen (s. 2003), jääkiekkomaalivahti
Susanne Kohonen (o.s. Ojaniemi, s. 1991), pesäpalloilija
Tauno Kohonen (s. 1946), valokuvaaja, tuottaja
Teuvo Kohonen (1934−2021), tutkija, professori, akateemikko
Toni Kohonen (s. 1976), pesäpalloilija
Toni Kohonen (s. 1987), kehonrakentaja
Topi Kohonen (s. 1989), näyttelijä
Yrjö Kohonen (1910–1967), pastori ja kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kone (albumi)

| Kone Konsta Hietanen |
| --- | --- | --- |

Kone
Studioalbumin tiedot
 Äänitetty : 1994
 Julkaistu: 1994
 Formaatti: CD-levy, C-kasetti
 Tyylilaji: pop, lastenmusiikki
 Kesto: 36.36
 Levy-yhtiö: Flamingo Music
Kone on vuoden 1994 Tenavatähti-lastenlaulukilpailun voittaneen ja myöhemmin näyttelijänä sekä jalkapalloilijana vaikuttaneen Konsta Hietasen albumi vuodelta 1994. Albumin julkaisi Flamingo Music.
Kappaleet

Se mimmi on rautaa – 3.17 (säv. ja san. Esa Rimpiläinen, sov. Jarkko Kiiski)
Vironperä-Reggae – 3.02 (säv. ja san. Ilkka Talasranta, sov. Jarkko Kiiski)
Bensaa suonissa – 2.47 (säv. Rauli Somerjoki, san. Jarkko Laine, sov. M. A. Numminen, Jarkko Kiiski)
Tuulet mua vie matkallain – 3.16 (säv. ja san. Ilkka Talasranta, sov. Jarkko Kiiski)
Kone! – 3.01 (säv. ja sov. Jyrki Tuovinen, san. Ilkka Talasranta)
Kulman kundit – 2.53 (Down on the Corner, säv. John Fogerty, san. Pertti Reponen, sov. Jarkko Kiiski)
Hetkinen vaan – 3.15 (säv. ja san. Ilkka Talasranta, sov. Jarkko Kiiski)
Kunnanjohtaja – 3.07 (säv. ja san. Esa Rimpiläinen, sov. Jarkko Kiiski)
Simasuu – 2.46 (säv. Esa Rimpiläinen, san. Ilkka Talasranta, sov. Jarkko Kiiski)
Kanuuna-Keenin kengät – 3.48 (säv. A. Tammisto, san. Ilkka Talasranta, sov. Jarkko Kiiski)
Elsa, kohtalon lapsi – 2.49 (säv. P. Naseva, san. T. Kutvonen, sov. Jarkko Kiiski)
Iloinen vesseli – 2.30 (säv. Esa Rimpiläinen, san. Esa Rimpiläinen, Ilkka Talasranta, sov. Jyrki Tuovinen, Jarkko Kiiski)
RN Alfredo Cappellini

| RN Alfredo Cappellini |
| --- | --- |


Aluksen vaiheet
Rakentaja:  Cantiere navale fratelli Orlando, Livorno
Laskettu vesille:  1915
Palveluskäyttöön:  28. huhtikuuta 1916
Poistui palveluskäytöstä:  haaksirikkoutui 16. marraskuuta 1917
Tekniset tiedot
Uppouma:  1 452 t (standardi)
Pituus:  36 m
Leveys:  18 m
Syväys:  2,4 m
Koneteho:  265 ihp
Nopeus:  3,2 solmua
Aseistus
Aseistus:  2 × 381 mm/40 tykkiä
RN Alfredo Cappellini (ital. Regia Nave Alfredo CAppellini) oli Italian kuninkaallisen laivaston ensimmäisen maailmansodan aikana valmistettu ja vuonna 1915 vesillelaskettu monitori, joka muutettiin kelluvasta nosturista GA53:sta monitoriksi.
Valmistus

Aluksen muutostyöt kelluvasta nosturista GA53:sta monitoriksi tilattiin Cantiere navale fratelli Orlandolta. Alus laskettiin vesille 1915. Työt aluksella saatiin päätökseen 24. huhtikuuta 1916. Alus otettiin palvelukseen neljä päivää myöhemmin 28. huhtikuuta.
Palvelus

Alus osallistui elokuussa 1917 Isonzon taisteluun, jolloin se RN Faá di Brunon, HMS Earl of Petersboroughin ja HMS Sir Thomas Pictonin kanssa tulitti Itävalta-Unkarin maavoimien asemia ilman havaittavia tuloksia. Alus haaksirikkoutui 16. marraskuuta 1917 Anconan edustalla.
Nordland II

| Nordland II Bathory |
| --- | --- | --- |

Studioalbumin tiedot
 Äänitetty : 2002
 Julkaistu: 31. maaliskuuta 2003
 Formaatti: LP, CD-levy
 Tuottaja(t): Quorthon, Boss
 Tyylilaji: viikinkimetalli folk metal
 Kesto: 63.18
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
| Nordland I 2002 | Nordland II 2003 |   |
Nordland II on ruotsalaisen äärimetalliyhtye Bathoryn kahdestoista ja viimeinen studioalbumi. Kyseessä oli jatko-osa edellisen vuoden Nordland I:lle ja samalla Nordland-saagan päätös. Albumi sai myönteiset arvostelut, ja Quorthon vihjaili paluuta yhtyeen aiempien vuosien black metal -tyyliin, mutta kuoli vuonna 2004 sydänkohtaukseen.
Taustaa

Tukholmassa vuonna 1983 perustetun Bathoryn pani alulle tuolloin 17-vuotias Thomas Forsberg, joka käytti taiteilijanimeä Quorthon. Harrastelijoista ja punkkareista koostunut bändi julkaisi 1980-luvulla uraauurtavia black metal -albumeita, jotka menestyivät underground-julkaisujen mittapuulla hyvin. mutta yhtyeen musiikki alkoi muuttua vuoden 1988 Blood Fire Deathin paikkeilla: sanoitukset alkoivat käsitellä skandinaavista mytologiaa, ja kappaleet olivat aiempaa mahtitempoisia.  Yhtye jatkoi eeppisellä viikinkimetalli-soundilla vuoteen 1991 asti, jolloin Quorthon laittoi yhtyeen tauolle. Bathory teki paluun vuonna 1994 julkaistessaan thrash metal -albumi Requiemin. Sitä seurasi toinen thrash-albumi Octagon. jonka jälkeen yhtye teki paluun raskaan viikinkimetallin pariin vuoden 1996 Blood on Icellä. Vuoden 2001 albumi Destroyer of Worlds yhdisteli tyylissään viikinki- ja thrash metalia.
Äänitykset

Quorthon alkoi työstää pohjoismaisesta mytologiasta ja luonnosta ammentavaa Nordland-nimistä teema-albumia vuonna 2002. Tarkoituksena oli julkaista kokonainen Nordland-teos, mutta projekti kasvoi liian suureksi, ja lopulta Quorthon päätti jakaa albumin kahtia. Nordland-saagan ensimmäisen osa Nordland I valmistui ja julkaistiin vuoden 2002 marraskuussa.
Albumin tietojen mukaan se on äänitetty "Pohjolassa Pohjantähden alla" (engl. "Recorded in Nordland under the Northstar"). Quorthonin mukaan Nordland-saagan albumien äänittämisessä kului yhteensä 4 kuukautta, pisimpään yhtyeen historian aikana. Albumi oli kolmas yhtyeen historiassa, jonka Quorthon äänitti yksin, hänen laulaen ja soittaen kaikkia instrumenttejä. Nordland-albumien äänityksissä Quorthon käytti Gibsonin Flying V -sähkökitaraa, ja albumit tuotti Quorthonin isä Börje Forsberg, joka käytti tuottajanimeä Boss.
Julkaisu

Albumin julkaisi ruotsalainen Black Mark maaliskuussa 2003 CD- sekä vinyylilevynä. Myöhemmin se julkaistiin Nordland I:en kanssa tupla-albumina vinyylillä.
Nordland II käyttää samaa kansikuvaa kuin edeltäjänsä, mutta sen reunukset ovat tällä kertaa hopeiset kullan sijasta. Kansitaiteen maalasi ruotsalainen taiteilija Kristian Wåhlin.
Saatuaan saagan päätökseen Quorthon vihjaili mahdollisesta paluusta aikaisempien vuosien black metal -tyyliin, mutta hän kuoli vuonna 2004 sydänkohtaukseen, jättäen Nordland II:en yhtyeen viimeiseksi albumiksi.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Chronicles of Chaos Quentin Kalis: 5/10
AllMusic Eduardo Rivadavia: 
Imperiumi: 8½/10
Albumi sai edeltäjänsä tavoin pääosin myönteisen vastaanoton fanien ja kriitikoiden keskuudessa. Kuten aikaisemminkin, suurin osa kritiikistä kohdistui Quorthonin rajattuun laulutaitoon.
Aikalaisarviossa Chronicles of Chaos -verkkolehden Quentin Kalis antoi albumille arvosanaksi 5/10, kutsuen sitä edeltäjänsä tavoin yllätyksetyksettömäksi. Myöhemmässä arviossa AllMusicin Edaurdo Rivadavia kehui sen mahtipontisia sävellyksiä sekä toimivia tempovaihdoksia ja välisoittoja. Hän kuitenkin kritisoi muutaman kappaleen pituutta, toivoen niitä hieman lyhyemmiksi. Hän antaa albumille kolme tähteä viidestä.
Encyclopaedia Metallum -tietokannassa albumin 9 käyttäjäarvioon perustuva keskimääräinen pistemäärä on 92 prosenttia.
Kappaleet

Kaikki kappaleet säv. ja san. Thomas Forsberg.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Fanfare" (instrumentaali) | 03.36 |  |  |  |  |  |  |  |
| 2. | "Blooded Shore" | 05.46 |  |  |  |  |  |  |  |
| 3. | "Sea Wolf" | 05.26 |  |  |  |  |  |  |  |
| 4. | "Vinland" | 06.38 |  |  |  |  |  |  |  |
| 5. | "The Land" | 06.23 |  |  |  |  |  |  |  |
| 6. | "Death and Resurrection of a Northern Son" | 08.30 |  |  |  |  |  |  |  |
| 7. | "The Messenger" | 10.01 |  |  |  |  |  |  |  |
| 8. | "Flash of the Silverhammer" | 04.09 |  |  |  |  |  |  |  |
| 9. | "The Wheel of Sun" | 12.26 |  |  |  |  |  |  |  |
| 10. | "-" (instrumentaali) | 00.23 |  |  |  |  |  |  |  |
|  |  | 1.03.18 |  |  |  |  |  |  |  |
Albumin outro on nimeämätön.
Kokoonpano

Muusikot
Thomas Forsberg - laulu, sähkökitara, bassokitara, rummut, syntetisaattori, sävellys ja sanoitukset, tuotanto, kannen suunnittelu
Muut
Börje Forsberg - tuotanto
Mikael Moberg - äänitys
Kristian Wåhlin - kannen taide
Aiheesta muualla

Nordland II Discogsissa. (englanniksi)
Albumi Nordland II Encyclopaedia Metallum -sivustolla (englanniksi)
| n k Bathory |
| --- | --- |
 Thomas Forsberg  Frederick Melander  Jonas Åkerlund  Andreas Johansson  Stefan Larsson  Paul Lundberg  Vvornth  Kothaar 
Studioalbumit:  Bathory  The Return......  Under the Sign of the Black Mark  Blood Fire Death  Hammerheart  Twilight of the Gods  Requiem  Octagon  Blood on Ice  Destroyer of Worlds  Nordland I  Nordland II 
Splitit:  Scandinavian Metal Attack  Scandinavian Metal Attack II  Bathory / Tankard / Rage Sampler 
Kokoelmat:  Jubileum Volume I  Jubileum Volume II  Jubileum Volume III  Katalog  Nordland I & II  In Memory of Quorthon Vol. I  In Memory of Quorthon Vol. II  In Memory of Quorthon Vol. III 
Boksit:  In Memory of Quorthon 
Musiikkivideot:  ”One Rode to Asa Bay”
Figueroa

Figueroa tai de Figueroa on muun muassa seuraavien henkilöiden sukunimi:
Alfredo José Rodríguez Figueroa (1933–2011), venezuelalainen katolinen arkkipiispa
Álvaro de Figueroa (1893–1950), Villabrágiman markiisi, Romanoesin kreivi, espanjalainen poolonpelaaja
Álvaro de Figueroa de Romanones (1863–1950), espanjalainen poliitikko
Elías Figueroa (s. 1946), chileläinen jalkapalloilija
Fernando Suárez Figueroa (1533–1608), espanjalainen katolinen piispa
Gary Figueroa (s. 1956), yhdysvaltalainen vesipalloilija
Gómez Suárez de Figueroa, Inca Garcilasso de la Vega (1539–1616), perulais-espanjalainen historioitsija
Joaquim Borges de Figueroa (1714–1788), portugalilais-brasilialainen katolinen arkkipiispa
José de Figueroa (1897–1920), espanjalainen poolonpelaaja
José Figueroa Gómez (s. 1946), kolumbialainen katolinen piispa
José Roberto Figueroa (1959–2020), hondurasilainen jalkapalloilija
Luciano Figueroa (s. 1981), argentiinalainen jalkapalloilija
Luis de Figueroa (1890–1963), espanjalainen poolonpelaaja
Maritza Figueroa (s. 1974), nicaragualainen pikajuoksija
Maynor Figueroa (s. 1983), hondurasilainen jalkapalloilija
Óscar Figueroa (s. 1983), kolumbialainen painonnostaja ja olympiavoittaja
Saúl Figueroa Albornoz (s. 1947), venezuelalainen katolinen piispa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Boriss Pugo

Boriss Pugo (ven. Бори́с Ка́рлович Пу́го, Boris Karlovitš Pugo, 19. helmikuuta 1937 – 22. elokuuta 1991) oli latvialainen neuvostopoliitikko. Latvian SNT:n kommunistisen puolueen pääsihteeri 1984–1988 ja Neuvostoliiton sisäministeri Gorbatšovia vastaan tehdyn elokuun 1991 vallankaappausyrityksen aikana, jonka päätteeksi hän teki itsemurhan.
Pugo syntyi Kalininissa (Tver), jonne hänen vanhempansa olivat paenneet Latviasta kommunistisen hävittyä itsenäisyyssodan 1920. Perhe palasi Latviaan kun se liitettiin Neuvostoliittoon 1940.
Pugo valmisti Riian polyteknillisestä koulusta 1960, työskenteli Komsomolissa, liittyi puolueeseen 1963, kommunistisen puolueen ja hallituksen asemissa sekä Latviassa että Moskovassa. Hän oli 1960–1984 Latvian Komsomolin ensimmäisenä sihteerinä, Neuvostoliiton Komsomolin keskuskomitean sihteeristössä, Riian kommunistisen puolueen kaupunkikomitean pääsihteerinä ja Latvian KGB:ssa vuodesta 1977. Vuonna 1988 Gorbatšov nimitti hänet vaikutusvaltaiseen Neuvostoliiton kommunistisen puolueen valvontakomissioon Moskovassa. Gorbatšov oli hävinnyt valtataistelun valvontaelimestä ja yritti hajottaa sitä uudistusmieliseen ja uudistuksia vastustavaan linjaan.
Separatistisen mielialojen kasvaessa erityisesti Baltiassa Gorbatšov nimitti Pugon sisäministeriksi. Tämä yritti välittömästi palauttaa järjestystä Vilnassa, mutta huonosti organisoitu yritys kaatui kansan vastustukseen, eikä Gorbatšov asettunut tukemaan sitä. Elokuussa 1991 Pugo liittyi Valtion hätätilakomitean yritykseen estää uuden liittosopimuksen hyväksyminen vangitsemalla Gorbatšov huvilalleen Krimille. Kaappausyritys kaatui kuitenkin huonoon organisointiin ja Venäjän suositun presidentti Boris Jeltsinin vastatoimiin. Pugo teki itsemurhan vaimonsa kanssa 22. elokuuta.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Latvia 
Henkilöt:  Deutsche Biographie
El Paraíso (departementti)

| El Paraíso |
| --- | --- |
 Sijainti
Valtio:  Honduras
Perustettu:  1869
Hallinto:  
 – hallinnollinen keskus:  Yuscarán (2 165 as., 2013)
Pinta-ala  ():  7 345 km²
Väkiluku (2013)  ():  444 507
HDI (2022):  0,588
Lyhenteet:  
 – ISO 3166:  HN-EP
El Paraíso (suom. ’paratiisi’) on departementti Hondurasin eteläosan sisämaassa. Departementin pinta-ala 7 345 neliökilometriä ja väkiluku 444 507 asukasta (VL2013).
Sen hallinnollinen keskus on pieni Yuscaránin kaupunki (2 165 as., 2013). Departementin suurimmat kunnallispiirit (municipios) ovat kuitenkin Danlí (64 976 as.) ja El Paraíso (24 384 as.).
Alueen maatalouden tärkeimpiä tuotteita ovat maissi, sokeriruoko, kahvi, vesimeloni, durra, tomaatti ja pavut.
Aukio Yuscaránissa.
Danlín kaupunkia.
Aiheesta muualla

Kuvia tai muita tiedostoja aiheesta El Paraíso (departementti) Wikimedia Commonsissa
| n k Hondurasin departementit |
| --- | --- |
 Atlántida  Choluteca  Colón  Comayagua  Copán  Cortés  El Paraíso  Francisco Morazán  Gracias a Dios  Intibucá  Islas de la Bahía  La Paz  Lempira  Ocotepeque  Olancho  Santa Bárbara  Valle  Yoro
Korpi-Motelli

| Korpi-Motelli |
| --- | --- |
Pääosissa:  Tuija Piepponen Hannu Lukinmaa
Alkuperämaa:  Suomi
Alkuperäiskieli:  suomi
Verkko:  Yle TV2
Esitetty:  7.9.1988 – 26.10.1988
Tuotantokausia:  1
Jaksoja:  8
Tuotanto
Ohjaaja(t):  Arvi Auvinen
Käsikirjoittaja(t):  Arvi Auvinen
Tuotantoyhtiö(t):  Yle TV2
Korpi-Motelli (tai Korpimotelli) on Yle TV2 -kanavan tuottama kahdeksanosainen mustan komedian televisiosarja, joka ensiesitettiin syys-lokakuussa 1988. Sen on käsikirjoittanut ja ohjannut Arvi Auvinen, ja pääosia näyttelevät Tuija Piepponen ja Hannu Lukinmaa.
Sarja kertoo maaseudun työttömästä pariskunnasta Sigrit ja Eevert Korvesta, jotka perustavat harvaan asutulle kotiseudulleen motellin. Rahoituksen he keräävät valtion ja kunnan byrokraatteja kestitsemällä ja seudun pankeilta lainaamalla.